CELEX: 62018CA0025
Language: el
Date: 2019-05-08 00:00:00
Title: Υπόθεση C-25/18: Απόφαση του Δικαστηρίου (πρώτο τμήμα) της 8ης Μαΐου 2019 [αίτηση του Okrazhen sad — Blagoevgrad (Βουλγαρία) για την έκδοση προδικαστικής αποφάσεως] — Brian Andrew Kerr κατά Pavlo Postnov, Natalia Postnova (Προδικαστική παραπομπή — Δικαστική συνεργασία σε αστικές υποθέσεις — Διεθνής δικαιοδοσία, αναγνώριση και εκτέλεση αποφάσεων σε αστικές και εμπορικές υποθέσεις — Κανονισμός (ΕΕ) 1215/2012 — Άρθρο 7, σημείο 1, στοιχείο α' — Ειδική διεθνής δικαιοδοσία σε διαφορές εκ συμβάσεως — Έννοια του όρου «διαφορές εκ συμβάσεως» — Απόφαση της γενικής συνελεύσεως των συνιδιοκτητών πολυκατοικίας — Υποχρέωση των συνιδιοκτητών να καταβάλουν τις καθοριζόμενες με την εν λόγω απόφαση ετήσιες συνεισφορές στα έξοδα της συνιδιοκτησίας — Ένδικο βοήθημα με το οποίο επιδιώκεται η εκπλήρωση της εν λόγω υποχρεώσεως — Εφαρμοστέο δίκαιο στις συμβατικές ενοχές — Κανονισμός (ΕΚ) 593/2008 — Άρθρο 4, παράγραφος 1, στοιχεία β' και γ' — Έννοια της «συμβάσεως παροχής υπηρεσιών» και της «συμβάσεως που έχει ως αντικείμενο εμπράγματο δικαίωμα επί ακινήτου» — Απόφαση της γενικής συνελεύσεως των συνιδιοκτητών πολυκατοικίας αφορώσα τις δαπάνες για τη συντήρηση των κοινοχρήστων χώρων της)

8.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 230/11
            
         
      Απόφαση του Δικαστηρίου (πρώτο τμήμα) της 8ης Μαΐου 2019 [αίτηση του Okrazhen sad — Blagoevgrad (Βουλγαρία) για την έκδοση προδικαστικής αποφάσεως] — Brian Andrew Kerr κατά Pavlo Postnov, Natalia Postnova
      (Υπόθεση C-25/18) (1)
      
      (Προδικαστική παραπομπή - Δικαστική συνεργασία σε αστικές υποθέσεις - Διεθνής δικαιοδοσία, αναγνώριση και εκτέλεση αποφάσεων σε αστικές και εμπορικές υποθέσεις - Κανονισμός (ΕΕ) 1215/2012 - Άρθρο 7, σημείο 1, στοιχείο α' - Ειδική διεθνής δικαιοδοσία σε διαφορές εκ συμβάσεως - Έννοια του όρου «διαφορές εκ συμβάσεως» - Απόφαση της γενικής συνελεύσεως των συνιδιοκτητών πολυκατοικίας - Υποχρέωση των συνιδιοκτητών να καταβάλουν τις καθοριζόμενες με την εν λόγω απόφαση ετήσιες συνεισφορές στα έξοδα της συνιδιοκτησίας - Ένδικο βοήθημα με το οποίο επιδιώκεται η εκπλήρωση της εν λόγω υποχρεώσεως - Εφαρμοστέο δίκαιο στις συμβατικές ενοχές - Κανονισμός (ΕΚ) 593/2008 - Άρθρο 4, παράγραφος 1, στοιχεία β' και γ' - Έννοια της «συμβάσεως παροχής υπηρεσιών» και της «συμβάσεως που έχει ως αντικείμενο εμπράγματο δικαίωμα επί ακινήτου» - Απόφαση της γενικής συνελεύσεως των συνιδιοκτητών πολυκατοικίας αφορώσα τις δαπάνες για τη συντήρηση των κοινοχρήστων χώρων της)
      (2019/C 230/12)
      Γλώσσα διαδικασίας: η βουλγαρική
      
         Αιτούν δικαστήριο
      
      Okrazhen sad — Blagoevgrad
      
         Διάδικοι στην υπόθεση της κύριας δίκης
      
      Brian Andrew Kerr
      
         κατά
      
      Pavlo Postnov, Natalia Postnova
      
         Διατακτικό
      
      
                  1)
               
               
                  Το άρθρο 7, σημείο 1, στοιχείο α', του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι διαφορά αφορώσα υποχρέωση πληρωμής που προκύπτει από απόφαση της –μη έχουσας νομική προσωπικότητα και συσταθείσας ειδικά εκ του νόμου για την άσκηση ορισμένων δικαιωμάτων– γενικής συνελεύσεως των συνιδιοκτητών πολυκατοικίας, η οποία, αν και έχει ληφθεί από την πλειοψηφία των μελών της δεσμεύει όλα τα μέλη, πρέπει να θεωρηθεί ότι εμπίπτει στον όρο «διαφορές εκ συμβάσεως» κατά την έννοια της διατάξεως αυτής.
               
            
                  2)
               
               
                  Το άρθρο 4, παράγραφος 1, στοιχείο β', του κανονισμού (ΕΕ) 593/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, για το εφαρμοστέο δίκαιο στις συμβατικές ενοχές (Ρώμη Ι), έχει την έννοια ότι διαφορά όπως αυτή της κύριας δίκης, σχετικά με απορρέουσα από απόφαση γενικής συνελεύσεως των συνιδιοκτητών πολυκατοικίας υποχρέωση πληρωμής για τις δαπάνες συντηρήσεως των κοινοχρήστων χώρων της εν λόγω πολυκατοικίας, πρέπει να θεωρηθεί ότι αφορά σύμβαση παροχής υπηρεσιών, κατά την έννοια της ανωτέρω διατάξεως.
               
            
         (1)  ΕΕ C 112 της 26.3.2018.